Diari Oficial de la Generalitat Valenciana


Sumari del DOGV 3665, del 13-01-2000 (1999/10816)

ORDRE de 3 de desembre de 1999, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ser usat com a centre de salut d'assistència primària, el dret de propietat que es té sobre l'immoble situat al carrer d'Urbano Arregui (Partida Campo de Salinas) de Torrevieja (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3665

Data del DOGV
:   13-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10533


Data del document
:   03-12-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Torrevieja
    * propietat immobiliària
    * cultura regional

ORDRE de 3 de desembre de 1999, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ser usat com a centre de salut d'assistència primària, el dret de propietat que es té sobre l'immoble situat al carrer d'Urbano Arregui (Partida Campo de Salinas) de Torrevieja (Alacant). [1999/X10823]
  
Mitjançant escriptura pública de cessió gratuïta i acceptació atorgada davant del notari de València senyor Antonio Beaus Codes el dia 24 de novembre de 1999 (protocol 2.323), la Generalitat Valenciana va adquirir el dret de propietat sobre l'immoble situat al carrer d'Urbano Arregui (Partida Campo de Salinas) de Torrevieja (Alacant), que consta en l'Inventari General de Béns i Drets de la Generalitat Valenciana amb el núm. A02/03/133/0013 com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat, per a ser destinat a la construcció d'un centre de salut d'assistència primària.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
S'afecta el domini públic de la Generalitat Valenciana, per a ser usat com a centre de salut d'assistència primària, el dret de propietat que es té sobre l'immoble situat en el carrer d'Urbano Arregui (Partida Campo de Salinas) de Torrevieja (Alacant), de 7.625,50 m² de superfície, que consta en l'Inventari General de Béns i Drets de la Generalitat Valenciana amb el número A02/03/133/0013.
  
Confronta: nord, Companyia Salinera i terrenys municipals ocupats per la llotja municipal; sud, parcel·la municipal, resta de la finca de la qual es segrega, parcel·la de Concepción Lozano; est, carrer d'Urbano Arregui en línia trencada i parcel·la municipal resta de la finca de la qual es segrega; i oest, parcel·la municipal, resta de la finca de la qual es segrega.
  
Segon
  
El dret esmentat queda integrat en el domini públic de la Generalitat Valenciana, i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 3 de desembre de 1999
  
El conseller d'Economia i Hisenda,
  
VICENTE RAMBLA MOMPLET